Document ID: 31990L0269

Reference:
EUR-Lex - 31990L0269 - MT
Avviż Legali Importanti
|
31990L0269
Official Journal L 156 , 21/06/1990 P. 0009 - 0013 Finnish special edition: Chapter 5 Volume 4 P. 0198  Swedish special edition: Chapter 5 Volume 4 P. 0198
Id-Direttiva tal-Kunsilltad-29 ta' Mejju 1990dwar il-ħtiġijiet minimi tas-saħħa u tas-sigurtà għat-tqandil manwali tat-tagħbija fejn hemm riskju partikolarment ta' korriment tad-dahar għall-ħaddiema (ir-raba' Direttiva individwali fit-tifsira ta' Artikolu 16(1) tad- Direttiva 89/391/KEE(90/269/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u partikolarment L-Artikolu 118a tiegħuWara li kkunsidra il-proposta tal-Kummissjoni [1] mibgħuta wara konsultazzjoni mal-Kumitat Konsultattiv dwar fuq is-Sigurtà, l-Iġjene u l-Protezzjoni tas-Saħħa fuq ix-Xogħol,B'koperazzjoni mal-Parlament Ewropew [2],Wara li kkunsidra l-opinjoni tal-Kunsill Ekonomiku u Soċjali [3],Billi l-Artikolu 118a tat-Trattat jipprovdi li l-Kunsill għandu jadotta, permezz ta' Direttivi, ħtiġijiet minimi li jinkoraġġixxu t-titjib, speċjalment fl-ambjent tax-xogħol, sabiex jiġi garantit livell ogħla ta' protezzjoni tas-saħħa u tas-sigurtà tal-ħaddiema;Billi, skond dak l-artikolu, dawn id-Direttivi għandhom jevitaw milli jimponu limiti amministrattivi, finanzjarji u legali tali li jżommu lura l-ħolqien u l-iżvilupp ta' impriżi żgħar u ta' daqs medju.Billi l-komunikazzjoni tal-Kummissjoni dwar il-programm tagħha fuq is-sigurtà, l-iġjene u saħħa fuq ix-xogħol [4], tipprovdi għall-adozzjoni tad-Direttivi maħsuba biex jiggarantixxu is-saħħa u s-sigurtà tal-ħaddiema fuq il-post tax-xogħol;Billi l-Kunsill, fir-resoluzzjoni tiegħu tal-21 ta' Diċembru 1987 fuq is-sigurtà, l-iġjene u s-saħħa fuq ix-xogħol [5], innotat l-intenzjoni tal-Kummissjoni li tissottometti lill-Kunsill fil-futur qrib Direttiva fuq il-protezzjoni kontra r-riskji li jirriżultaw mit-tqandil manwali tat-tagħbija tqila;Billi konformità mal-ħtiġijiet minimi maħsuba biex jiggarantixxu livell ogħla ta' saħħa u sigurtà fuq il-post tax-xogħol hija essenzjali biex tassigura s-saħħa u sigurtà tal-ħaddiema;Billi din id-Direttiva hija Direttiva individwali fit-tifsira ta' Artikolu 16(1) tad-Direttiva tal-Kunsill 89/391/KEE tat-12 ta' Ġunju ta' l-1989 dwar l-introduzzjoni ta' miżuri biex jinkoraġġixxu it-titjib fis-saħħa u s-sigurtà tal-ħaddiema fuq il-post tax-xogħol [6]; billi għalhekk id-dispożizzjonijiet tad-Direttiva msemmija huma applikabbli b'mod sħiħ fil-qasam tat-tqandil manwali tat-tagħbija billi hemm riskju partikolarment ta' korriment tad-dahar għall-ħaddiema, mingħajr preġudizzju għal dispożizzjonijiet iktar strinġenti u/jew speċifiċi pprovduti f'din id-Direttiva.Billi din id-Direttiva tikkostitwixxi pass prattiku lejn il-kisba tad-dimensjoni soċjali tas-suq intern;Billi, bis-saħħa tad-Deċiżjoni 74/325/KEE [7], il-Kumitat Konsultattiv dwar is-Sigurtà, l-Iġjene u l-Protezzjoni tas-Saħħa fuq ix-Xogħol għandu jkun ikkonsultat mill-Kummissjoni bix jitfasslu proposti f'dan il-qasam,ADOTTA DIN ID-DIRETTIVA:IT-TAQSIMA IDISPOŻIZZJONIJIET ĠENERALIL-Artikolu 1Suġġett1. Din id-Direttiva, li hija r-raba' Direttiva individwali fit-tifsira ta' l-Artikolu 16(1) tad-Direttiva 89/391/KEE, tippreskrivi l-ħtiġijiet minimi għas-saħħa u l-bżonnijiet tas-sigurtà għat-tqandil manwali tat-tagħbija fejn hemm riskju partikolarment ta' korriment tad-dahar tal-ħaddiema.2. Id-dispożizzjonijiet tad-Direttiva 89/391/KEE għandhom japplikaw b'mod sħiħ għall-isfera kollha msemmija fil-paragrafu 1, mingħajr preġudizzju għal dispożizzjonijiet iktar ristretti u/jew speċifiċi li jinsabu f'din id-Direttiva.L-Artikolu 2DefinizzjoniGħall-iskopijiet ta' dawn id-Direttivi, "tqandil manwali tat-tagħbijiet" ifisser kull trasport jew sostenn ta' tagħbija, minn ħaddiem wieħed jew aktar, li jinkludi l-irfigħ, in-tniżżil, l-imbuttar, il-ġbid, il-ġarr jew iċ-ċaqliq ta' tagħbija, li, minħabba l-karatteristiċi jew il-kondizzjonijiet ergonomiċi mhux favorabbli tagħha, tinvolvi riskju partikolarment ta' korriment tad-dahar għall-ħaddiema.IT TAQSIMA IIOBBLIGI TAN-NIES LI JIMPJEGAWL-Artikolu 3Dispożizzjonijiet ġenerali1. Dak li jimpjega għandu jieħu miżuri ta' organizzazzjoni xierqa, jew għandu juża mezzi proprji, partikolarment tagħmir mekkaniku, sabiex jevita l-bżonn għal tqandil manwali tat-tagħbija mill-ħaddiema.2. Fejn il-bżonn għal tqandil manwali tat-tagħbija mill-ħaddiema ma jistax jiġi evitat, dak li jimpjega għandu jieħu l-miżuri xierqa, juża l-mezzi xierqa jew jipprovdi lill-ħaddiema bil-mezzi neċessarji sabiex jitnaqqas ir-riskju involut fit-tqandil manwali ta' din it-tagħbija, wara li jkun ikkonsidrat l-Anness I.L-Artikolu 4Organizzazzjoni ta' workstationsKull meta l-bżonn għal tqandil manwali tat-tagħbija ma jistax jiġi evitat, dak li jimpjega għandu jorganizza workstations b'tali mod li jagħmel dan it-tqandil kemm jista' jkun ta' sigurtà u f'saħħtu u:(a) jistma, bil-quddiem jekk possibbli, il-kondizzjonijiet tas-saħħa u tas-sigurtà tat-tip ta' xogħol involut, u partikolarment jeżamina l-karatteristiċi tat-tagħbija, tenut kont ta' l-Anness 1;(b) jieħu ħsieb li jevita jew inaqqas r-riskju partikolarment ta' korriment tad-dahar għall-ħaddiema, billi jittieħdu miżuri xierqa, jiġu kkunsidrati partikolarment il-karatteristiċi ta' l-ambjent tax-xogħol u l-bżonnijiet ta' l-attività, wara li jkun ikkonsidrat l-Anness 1.L-Artikolu 5Referenza għall-Anness IIGħall-implimentazzjoni ta' l-Artikolu 6(3)(b) u l-Artikoli 14 u 15 tad-Direttiva 89/391/KEE, l-Anness II irid jiġi kkunsidrat.L-Artikolu 6Informazzjoni u taħriġ għall-ħaddiema1. Mingħajr preġudizzju għall-Artikolu 10 tad-Direttiva 89/391/KEE, ħaddiema u/jew ir-rappreżentanti tagħhom għandhom ikunu infurmati dwar il-miżuri kollha li jridu jiġu implementati, skond din id-Direttiva, rigward il-protezzjoni tas-sigurtà u tas-saħħa.Dawk li jimpjegaw iridu jiżguraw li l-ħaddiema u/jew ir-rappreżentanti tagħhom jirċievu indikazzjonijiet ġenerali u, fejn possibli, informazzjoni preċiża dwar:- it-toqol tat-tagħbija,- iċ-ċentru tal-gravità ta' l-itqal naħa meta l-pakkett huwa mgħobbi b'mod eċċentriku.2. Mingħajr preġudizzju għall-Artikolu 12 tad-Direttiva 83/391/KEE, dawk li jimpjegaw iridu jiżguraw li l-ħaddiema jirċievu wkoll taħriġ u informazzjoni fuq kif iqandlu tagħbija b'mod korrett u r-riskji li jistgħu jiffaċjaw partikolarment jekk dawn ix-xogħlijiet m'humiex magħmulin tajjeb, kont tenut ta' l-Annessi 1 u II.L-Artikolu 7Konsultazzjoni mal-ħaddiema u parteċipazzjoni tal-ħaddiemaKonsultazzjoni mal-ħaddiema u partiċipazzjoni tal-ħaddiema u/jew tar-rappreżentanti tagħhom għandhom isiru skond l-Artikolu 11 tad-Direttiva 89/391/KEE dwar materji li jaqgħu taħt din id-Direttiva, inklużi l-Annessi tagħha.IT TAQSIMA IIIDISPOŻIZZJONIJIET MIXXELLANJIL-Artikolu 8Adattamenti ta' l-AnnessiBidliet ta' natura strettament teknika għall-Annessi I u II li jirriżultaw minn progress tekniku u bidliet f'regolamenti u speċifikazzjonijiet internazzjonali jew tagħrif fil-qasam tat-tqandil bl-idejn ta' tagħbija għandu jkun adottat skond il-proċedura pprovduta fl-Artikolu 17 tad-Direttiva 89/391/KEE.L-Artikolu 9Dispożizzjonijiet finali1. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma' din id-Direttiva mhux iktar tard mill-31 ta' Diċembru 1992.Għandhom jinfurmaw il-Kummissjoni bihom minnufih.2. L-Istati Membri għandhom jikkomunikaw mal-Kummissjoni t-test tad-dispożizzjonijiet tal-liġi nazzjonali li jadottaw, fil-qasam li jaqa' taħt din id-Direttiva.3. L-Istati Membri għandhom jibagħtu rapport lill-Kummissjoni kull erba' snin dwar l-implimentazzjoni prattika tad-dispożizzjonijiet ta' din id-Direttiva, u jindikaw l-opinjonijiet ta' dawk li jimpjegaw u l-ħaddiema.Il-Kummissjoni għandha tinforma l-Parlament Ewropew, il-Kunsill, il-Kumitat Ekonomiku u Soċjali u l-Kumitat Konsultattiv dwar is-Sigurtà, l-Iġjene u l-Protezzjoni tas-Saħħa fuq ix-Xogħol tagħhom.4. Il-Kummissjoni għandha tibgħat rapport b'mod perjodiku lill-Parlament Ewropew, il-Kunsill u l-Kumitat Ekonomiku u Soċjali dwar l-implementazzjoni tad-Direttiva fid-dawl tal-paragrafi 1, 2 u 3.L-Artikolu 10Din id-Direttiva hija indirizzata lill-Istati Membri.Magħmula fi Brussel, fid-29 ta' Mejju 1990.Għall-KunsillIl-PresidentB. Ahern[1] ĠU C 117, ta' l-4.5.1988, p. 8.[2] ĠU C 326, tad-19.12.1988, p. 137 u ĠU C 96, tas-17.4.1990, p. 82[3] ĠU C 318, tat-12.12.1988, p. 37[4] ĠU C 28, tat-3.2.1988, p.3[5] ĠU C 28, tat-3.2.1988, p.1[6] ĠU L 183, tad-29.6.1983, p.1[7] ĠU L 185, tad-9.7.1974, p. 15--------------------------------------------------L-ANNESS I [1]FATTURI TA' REFERENZA(L-Artikolu 3(2), l-Artikolu 4(a) u (b) u l-Artikolu 6(2))1. Karatteristiċi tat-tagħbijaIt-tqandil manwali ta' tagħbija jista' jqajjem riskju partikolarment ta' korriment tad-dahar jekk hija:- tqila jew kbira wisq,- goffa jew diffiċli biex taqbadha,- mhux stabbli jew li l-kontenut tagħha jista' jiċċaqlaq,- imqiegħda b'mod li jġiegħel li tinżamm jew li tkun manipulata 'il bogħod mill-ġisem, jew b'liwja jew barma tal-ġisem,- x'aktarx, minħabba l-kontorn u/jew il-konsistenza tagħha, tirriżulta f'korriment tal-ħaddiema, partikolarment f'każ ta' ħabta.2. Sforz fiżiku meħtieġSforz fiżiku jista' jqajjem riskju partikolarment ta' korriment tad-dahar jekk hu:- strapazzanti wisq,- miksub biss permezz ta' moviment ta' liwja tal-ġisem,- x'aktarx jirriżulta f'moviment f'daqqa tat-tagħbija,- magħmul mill-ġisem f'pożizzjoni mhux stabbli.3. Karatteristiċi ta' l-ambjent tax-xogħolIl-karatteristiċi ta' l-ambjent tax-xogħol jista' jżid ir-riskju partikolarment ta' korriment tad-dahar jekk:- m'hemmx biżżejjed spazju, partikolarment vertikali, biex titwettaq l-attività,- l-art hi irregolari, għalhekk tippreżenta riskju ta' waqgħa, jew tiżloq għaż-żarbun tal-ħaddiem,- il-post tax-xogħol jew l-ambjent tax-xogħol jipprevjeni t-tqandil tat-tagħbija f'għoli mhux ta' periklu jew b'pożizzjoni tajba mill-ħaddiem,- hemm varjazzjonijiet fil-livell ta' l-art jew il-wiċċ tal-post tax-xogħol, li għalhekk iġiegħel li t-tagħbija tkun manipulata fuq livelli differenti,- l-art jew il-post fejn jistrieħu s-saqajn ma jkunux stabbli,- it-temperatura, l-umdità jew il-ventilazzjoni ma tkunx tajba.4. Ħtiġijiet ta' l-attivitàL-attività tista' tqajjem riskji partikolarment ta' korriment tad-dahar jekk ikun hemm bżonn ta' wieħed jew aktar mill-ħtiġijiet li ġejjin:- sforz fiżiku frekwenti wisq jew fit-tul wisq li jinvolvi partikolarment ix-xewka tad-dahar,- serħan tal-ġisem jew perjodu ta' rkupru mhux suffiċjenti- distanzi ta' rfigħ, tniżżil jew ġarr eċċessivi- rata ta' xogħol imposta minn proċess li ma jistax jinbidel mill-ħaddiem:[1] Sabiex issir analiżi li tikkonsidra ħafna fatturi, tista' ssir referenza fl-istess waqt għall-fatturi varji mniżżlin fl-Annessi I u II.--------------------------------------------------L-ANNESS II [1]FATTURI TA' RISKJI INDIVIDWALI(L-Artikoli 5 u 6(2))Il-ħaddiem jista' jkun fil-periklu jekk huwa/hija:- mhuwiex/mhijiex fi stat fiżiku xieraq biex jagħmel/tagħmel dak ix-xogħol,- mhuwiex/mhijiex liebes/liebsa ħwejjeġ, żraben jew effetti oħra personali adattati,- m'għandux/m'għandhiex it-tagħrif jew taħriġ neċessarju jew xieraq.[1] Sabiex issir analiżi li tikkonsidra ħafna fatturi, tista' ssir referenza fl-istess waqt għall-fatturi mniżżla fl-Annessi I u II.--------------------------------------------------

Summary:
Is-sikurezza okkupazzjonali — it-tqandil manwali ta’ tagħbijiet
Is-sikurezza okkupazzjonali — it-tqandil manwali ta’ tagħbijiet
L-għan tad-Direttiva huwa li tiżgura li l-ħaddiema fl-Unjoni Ewropea (UE) jiġu protetti kontra r-riskji involuti fit-tqandil manwali ta’ tagħbijiet*.
ATT
                  
Id-Direttiva tal-Kunsill 90/269/KEE tad-29 ta’ Mejju 1990 dwar il-ħtiġijiet minimi tas-saħħa u tas-sigurtà għat-tqandil manwali tat-tagħbija fejn hemm riskju partikolarment ta' korriment tad-dahar għall-ħaddiema (ir-raba' Direttiva individwali fit-tifsira tal-Artikolu 16(1) tad-Direttiva 89/391/KEE)
SOMMARJU
                  
L-għan tad-Direttiva huwa li tiżgura li l-ħaddiema fl-Unjoni Ewropea (UE) jiġu protetti kontra r-riskji involuti fit-tqandil manwali ta’ tagħbijiet*.
X’TAGĦMEL DIN ID-DIRETTIVA?
                     
Hija tistabbilixxi rekwiżiti ta’ saħħa u sikurezza għat-tqandil manwali ta’ tagħbijiet meta jkun hemm riskju, b’mod partikolari ta’ korriment fid-dahar, għall-ħaddiema.
PUNTI EWLENIN
                     
Dawk li jħaddmu għandhom jagħmlu dak kollu li jistgħu biex jevitaw il-ħtieġa għat-tqandil manwali mill-ħaddiema.
Meta t-tqandil manwali ma jkunx jista’ jiġi evitat, min iħaddem għandu jbiddel il-mod kif inhu organizzat ix-xogħol, jew jipprovdi lill-ħaddiema bil-mezzi biex inaqqsu r-riskju, billi:
jorganizza stazzjonijiet tax-xogħol li jagħmlu t-tqandil kemm jista’ jkun mingħajr periklu;
jivvaluta, jekk possibbli, minn qabel, il-kundizzjonijiet tas-saħħa u s-sikurezza tat-tip ta’ xogħol, b’mod partikolari l-karatteristiċi tat-tagħbija;
jevita jew inaqqas ir-riskju, b’mod partikolari ta’ korriment fid-dahar, billi jagħmel dak kollu possibbli u jżomm f’moħħu l-ambjent tax-xogħol u l-attività mwettqa;
jassigura li l-ħaddiema għandhom tagħrif dwar il-piż, u d-distribuzzjoni tal-piż, ta’ tagħbija; u
jassigura taħriġ, konsultazzjoni u parteċipazzjoni xierqa tal-ħaddiema dwar it-tqandil ta’ tagħbijiet, u r-riskji potenzjali.
Ikun hemm riskju ta’ korriment fid-dahar jekk it-tagħbija tkun:
tqila wisq jew kbira wisq;
goffa jew diffiċli biex tinqabad;
instabbli jew ikollha kontenut li jista’ jiċċaqlaq;
ippożizzjonata b’tali mod li tkun meħtieġa manipulazzjoni f’distanza mill-ġisem, jew li tirrikjedi li l-ġisem jitgħawweġ jew jiċċaqlaq; jew
intrinsikament x’aktarx li tirriżulta f’korriment, b’mod partikolari jekk ikun hemm ħabta.
Sforz fiżiku jista’ jwassal għal riskju ta’ korriment, jekk:
ikun wisq ta’ strapazz;
ikun jista’ jsir biss billi jitgħawweġ il-ġisem;
x’aktarx li jirriżulta f’ċaqliq f’daqqa tat-tagħbija; jew
isir bil-ġisem f’pożizzjoni mhux stabbli.
L-ambjent tax-xogħol jista’ jżid ir-riskju jekk:
ma jkunx hemm biżżejjed spazju biex issir l-attività;
ikun hemm varjazzjonijiet fil-livell tal-art jew jekk din ma tkunx stabbli, jew tkun imħarbta jew tiżloq;
ikun hemm kundizzjonijiet li jipprevjenu t-tqandil ta’ tagħbijiet f’għoli sikur jew b’pożizzjoni tajba; jew
it-temperatura, l-umdità jew il-ventilazzjoni tkun inadegwata.
L-attività tista’ tippreżenta riskju jekk tkun tinvolvi:
sforz eċċessiv li jinvolvi b’mod partikolari l-ispina;
mistrieħ jew perjodu ta’ rkupru insuffiċjenti;
distanzi eċċessivi ta’ rfigħ, tbaxxija jew ġarr; jew
rata ta’ ħidma imposta minn proċess li ma jistax jitbiddel mill-ħaddiem.
Il-ħaddiem jista’ jkun f’riskju jekk:
ma jkunx fiżikament adatt biex iwettaq il-kompitu;
ikun liebes ħwejjeġ inadegwati; jew
ikollu għarfien jew taħriġ inadegwat.
TERMINU EWLIENI
* Tqandil manwali ta’ tagħbijiet: għall-fini ta’ din id-Direttiva, kwalunkwe trasportazzjoni jew sostenn ta’ tagħbija, inkluż irfigħ, tniżżil, imbuttar, tiġbid, ġarr jew ċaqliq, li jinvolvu riskju, b’mod partikolari ta’ korriment fid-dahar.
META TAPPLIKA DIN ID-DIRETTIVA?
                     
Id-Direttiva daħlet fis-seħħ fit-12 ta’ Ġunju 1990.
REFERENZI
Att
Dħul fis-seħħ
Terminu għat-traspożizzjoni fl-Istati Membri
Il-Ġurnal Uffiċjali
Id-Direttiva 90/269/KEE
12.6.1990
31.12.1992
ĠU L 156, 21.6.1990, p. 9-13
Att(i) li jemenda(w)
Dħul fis-seħħ
Terminu għat-traspożizzjoni fl-Istati Membri
Il-Ġurnal Uffiċjali
Id-Direttiva 2007/30/KE
28.6.2007
31.12.2012
ĠU L 165, 27.6.2007, p. 21-24
l-aħħar aġġornament 24.09.2015